Erfurt (B/SN). Ministerski prezident Durinskeje Bodo Ramelow (Lěwica) widźi zakaz nahłowneho rubiška muslimkow jako wěc, kotraž dale njewjedźe. Wón sam měni, „zo měli ludźo swoje mjezwočo pokazać“, ale powšitkowny zakaz rubiška by potom tež płaćił za katolske rjadnicy, praji politikar. Před zakonjom njehodźi so mjez swobodu a nanuzowanjom rubiška rozeznawać.
85lětny so z křesćanom stał
Brisbane (B/SN). Za wěru njejsy ženje přestary: Lětdźesatki bě Bill Hayden jedyn z najprominentnišich ateistow Awstralskeje – nětko je so wón z 85 lětami z křesćanom stał. Něhdyši wonkowny minister da so 9. septembra w katolskej cyrkwi swj. Marije w Ipswichu pola Brisbanea wukřćić. Dlěši čas hižo so wón sam sebje prašeše za swojej rólu w žiwjenju, rjekny něhdyši předsyda socialdemokratiskeje strony Labor Party cyrkwinskej nowinje Catholic Leader. Politikar, kotrehož bě před štyrjomi lětami Boža ručka zajała a kotruž bě wón přežiwił, so nadźija, zo jeho přistup ke křesćanskej wěrje tež druhich k tomu zmuži.
Cyrkwinski dźeń bjez AfD
Berlin (B/SN). Generalny sekretar arcybiskopstwa Berlin pater Manfred Kollig pleděruje za to, so z nabožinskimi zhromadźenstwami a jich tuchwilnymi prudami sylnišo rozestajeć. Generalny wikar namołwja nabožinske zhromadźenstwa, zo bychu pruwowali, što je negatiwne a što pozitiwne na jich konfesiji. Mnohotnosć móhła tomu słužić, zo wšelakorym čłowjeskim potrěbnosćam a wuměnjenjam wotpowěduje.
Za zakaz wojerskich trutow
Freiburg (B/SN). Awtonomne wojerske systemy kaž wojerske truty měli po měnjenju teologi Eberharda Schockenhoffa zakazać. Morjenje čłowjeka njeměli rozsudźić kompjutery abo algoritmy, ale jeno čłowjek sam, kiž dyrbi so wusprawnić po etiskich/ludoprawniskich měritkach a ma za to zamołwitosć přewzać.
Wustajeńca wo klóštrje
Bonn/Berlin (B/SN). Ewangelske akciske zhromadźenstwo za měr (AGDF) a katolska organizacija Pax Christi namołwjatej k protestej přećiwo wyšim wudawkam za wojerstwo. Pax Christi zahaji akciju za zběranje podpismow „Wjace za wojerstwo? Nic z nami!“ składnostnje Dnja měra 1. septembra. Pax Christi protestuje přećiwo wyšim wudawkam we wójsku: „Wone njewotpowěduja moraliskim zawjazkam a politiskim dowidźenjam a njewottwarja deeskalaciju a wotbrónjenje.“ Za tutu akciju su hač do decembra trěbne 50 000 podpismow.
Běda dźěći na wuchodźe
Nowa Cala (B/SN). Kónc awgusta załoži skupinka cisterciensow, pochadźacych z klóštra K swjatemu křižej blisko Wiena, w braniborskej Nowej Cali swój priorat. Hinak hač dotal předwidźane, njebudu mniša w starych klóšterskich murjach bydlić, ale chcedźa sej w bliskosći nowy klóšter natwarić. „Smy mniša 21. lětstotka“, praji abt Maximilian. „Chcemy wutworić oazu, hdźež móža ludźo mocy čerpać a hdźež čuja so cuzy přiwzaći.“ Mnich Maximilian wěri do toho, zo móže centrum zetkawanja z Bohom cyły region wožiwić. Braniborska ministerka za wědomosć, slědźenje a kulturu Martina Münch (CDU), zdobom předsydka Załožby Nowa Cala, rozsud mnichow witaše a rjekny: „Wjeselu so, zo su štyrjo cisterciensojo w 750. jubilejnym lěće wobstaća klóštra priorat w Nowej Cali załožili.“
Połoža zakładny kamjeń
Gdańsk (B/SN). Předsyda Němskeje biskopskeje konferency, kardinal Reinhard Marx, je na swojim njedawnym wopyće Pólskeje w Gdańšćanskim Solidarność-centrumje „za nowe wědomje za Europu, za wulki projekt měra“ wabił. „My wšitcy směmy w najlěpšim zmysle słowa patrioća być“, rjekny Marx. Dyrbimy pak tež přez swójsku kromu talerja hladać, zo bychmy wotpowědowali zamołwitosći zhromadneho domu.
Wjele Božich domow spušćiła
Bonn (B/SN). Katolska cyrkej w Němskej je wot lěta 2000 něhdźe 540 cyrkwinskich twarjenjow spušćiła, 160 je spotorhać dała, 142 předała. Wjacore Bože domy słuža dźensa jako dźěćace dnjowe přebywanišća, starownje, hosćency, kulturne zarjadowanišća abo archiwy. Tuchwilu w Němskej hišće 22 200 cyrkwjow a kapałkow wužiwaja.
Horcota cyrkwjam škodźała
Vatikan (B/SN). Vatikan je kritiske wuprajenje bamža Franciskusa, za homoseksualne dźěći pytać psychiatrisku pomoc, cofnył. „W dźěćatstwje maš tójšto, štož hodźi so z psychiatriju činić“, rjekny bamž na wróćolěće z Irskeje. W statemenće Vatikana tele słowa pobrachuja. Njejsu mysle swjateho wótca sfalšować chcyli, kaž rěčnica zdźěli. Franciskus nochcyše rjec, zo je homoseksualita chorosć, ale „zo dyrbi so hladać, kak so wěcy na psychologiskej runinje předstajeja“. Tajka „homoseksualna powěsć“ bamža je „jěre přesłapjenje“, praji čłon předsydstwa zwjazka homoseksualnych LSVD Henny Engels.
W lěće 2013 bě bamž hišće přećiwo diskriminaciji homoseksualnych wustupował a za mjezsobnu akceptancu wabił.
Spřećiwja so podhladej
Dublin (B/SN). Wot 21. do 26. awgusta zetkachu so swójby w irskej stolicy Dublin pod hesłom „Ewangelij swójby – Radosć ze swětom“. „Zetkanje je wulka pastoralna šansa, swójby nutřkocyrkwinsce zesylnić. Wosebitych wužadanjow a poćežowanjow dla wostanje mnohostronski angažement za swójby zdobom wusahowacy nadawk cyrkwje. Tohodla so našim swójbam dźakuju za jich křesćanske skutkowanje a wobohaćenje w našich wosadach, za jich towaršnostnu zhromadnosć“, wuzběhny arcybiskop dr. Heiner Koch, předsyda komisije mandźelstwo a swójba Němskeje biskopskeje konferency.
Konsum wobmjezować
Aachen (B/SN). Hladajo na rosćace brojenje zežiwidłow a dalšich tworow hrozy zemska katastrofa wudyrić. Tohodla žada sej hłowny jednaćel pomocneho skutka Misereor Pirmin Spiegel zakładne změny nastupajo konsum tworow. „Kóždy měł materielne potrjeby na znjesliwu měru za wšěch ludźi wobmjezować“, potwjerdźa romsko-katolski duchowny a wuwićowy pomocnik.
Europska měrowa jězba
Lipsk (B/SN). Předsyda ewangelskeho pomocneho Skutka Gustava Adolfa w Sakskej dr. Arndt Haubold warnuje před dwělomnymi próstwami z Rumunskeje. „Zas a zaso dochadźeja z póštu próstwy nuzu tradaceje rumunskeje swójby ze Sedmihródskeje“, Haubold pisa. „Rěč je wo wulkej nuzy, tež foto swójby je připołožene, podate su kontowe daty a bibliske słowa z poručenjom duchowneho.“ Tajke kopěrowane listy kursěruja hižo někotre lěta ze samsnym tekstom, kaž zwěsćichu. „Woprawdźe nuzowe pady njech dochadźeja radšo přez dowěrliwych ludźi a puće, potom so jim pomhać hodźi“, zdźěla Skutk Gustava Adolfa.
Habermas žada sej solidaritu
Bad Schlema (B/SN). Wodowe znamjo dopokazuje, zo je swětoznaty komponist Johann Sebastian Bach někotre ze swojich kompozicijow něhdy originalnje na papjeru pisał, kotraž pochadźeše z papjernika (Papiermühle) Oberschlema. Njewšědnosć tež je, zo bu prěni přełožk lutherskeje hamtskeje biblije z lěta 1625 na runje tajku papjeru ćišćany a je hač do dźensnišeho zdźeržany. 74lětny Ullrich Espig z Bad Schlemy, kiž je sam w papjerowej industriji dźěłał, zajimuje so wot dźěćatstwa za stawizny a wuwiće papjery. Nětko je chroniku wo tym spisał a ju zajimcam předstajił.
Kritizuje škitarjow klimy
Washington (B/SN). Nošer Nobeloweho myta a něhdyši wiceprezident USA Al Gore je bamža Franciskusa za jeho zasadźenje za škit klimy chwalił. W interviewje z rozhłosowym sćelakom Vatican News demokratiski politikar zwurazni, zo jeho wobswětowa encyklika „Laudato si“ a žadanja swjateho wótca zahorjeja. Gore wuzběhny Franciskusowe njepřestajne zasadźenje wo rozrisanje klimoweje krizy a je „dźakowny za jasnosć moraliskeje mocy, kotruž wón předstaja“. Zdobom pokazuje bamž na chudych, kotřiž su wot změny klimy najbóle potrjecheni. Wosebje zbožowny je Gore, zo je Franciskus na njedawnej konferency we Vatikanje zastupjerjow wulkich producentow wolija napominał, so wo produkciju čistych ćěriwow starać.
Bachowe wubědźowanje
szl_Latn pol_Latn slv_Latn szl_Latn slk_Latn pol_Latn szl_Latn ewe_Latn bos_Latn szl_Latn szl_Latn pol_Latn szl_Latn bos_Latn szl_Latn szl_Latn szl_Latn szl_Latn sag_Latn pol_Latn mlt_Latn ces_Latn szl_Latn szl_Latn ces_Latn szl_Latn ces_Latn ces_Latn run_Latn